আজ শহরে প্রধানমন্ত্রীসহ দেশের নিরাপত্তার ফুল টিম

ওয়েবডেস্ক: ২০২৬ বিধানসভা (2026 Assemble Election) নির্বাচনকে পাখির চোখ করে আজ ফের বাংলায় প্রধানমন্ত্রী নরেন্দ্র মোদি (Narendra Modi) । মহালয়ার (Mahalaya) আগে ফের বঙ্গ সফরে মোদি। কম্বাইন্ড কমান্ডো কনফারেন্স (Combined Commando Conference) যোগ দিতে আজ এবং আগামীকাল কলকাতায় প্রধানমন্ত্রী। প্রধানমন্ত্রী সফর ঘিরে কড়া নিরাপত্তার (Tight Security) ঘেরাটোপে শহর তিলোত্তমা। যানবাহন নিয়ন্ত্রণ কলকাতা পুলিশের। রবিবার বিকেল ৩:৩০ থেকে রাত ৮টা পর্যন্ত এবং সোমবার সকাল ৭:৩০ থেকে বিকেল ৪টা পর্যন্ত কলকাতা পুলিশ এলাকার একাধিক গুরুত্বপূর্ণ রাস্তায় সব ধরনের পণ্যবাহী গাড়ির চলাচল নিয়ন্ত্রণ করা হবে।

ভিআইপি রোড, উল্টোডাঙা নিউ ফ্লাইওভার, ইএম বাইপাস, মা ফ্লাইওভার, এজিসি বসু ফ্লাইওভার, এজিসি বসু রোড, হসপিটাল রোড, লাভার্স লেন, খিদিরপুর রোড, জে অ্যান্ড এন আইল্যান্ড, রেড রোড, আর আর অ্যাভিনিউ এবং রাজভবনের সাউথ গেট সংলগ্ন রাস্তা গভর্নমেন্ট প্লেস ইস্ট ও এসপ্ল্যানেড রো ইস্ট ক্রসিং থেকে ওল্ড কোর্ট হাউস স্ট্রিট এবং বিবিডি বাগ সাউথ ক্রসিং পর্যন্ত রাস্তাটি রবিবার রাত ১০টা থেকে ১৫ সেপ্টেম্বর সকাল ৬টা পর্যন্ত সম্পূর্ণ বন্ধ থাকবে।

আরও পড়ুন- আজ এসএসসির দ্বিতীয় দফা, একাদশ-দ্বাদশ শ্রেণিতে শিক্ষক নিয়োগের পরীক্ষা

প্রসঙ্গত, মণিপুর ও অসম হয়ে বঙ্গ সফরে আসছেন প্রধানমন্ত্রী। প্রধানমন্ত্রীর এই সফরের মূল উদ্দেশ্য ফোর্ট উইলিয়ামে অনুষ্ঠিত হতে যাওয়া ভারতীয় সেনার পূর্বাঞ্চলীয় সদর দফতরের কম্বাইন্ড কমান্ডার্স কনফারেন্স। ১৫ সেপ্টেম্বর, সোমবার সকাল ৯টা ৩০ মিনিটে বিজয় দুর্গে পৌঁছে সকাল ৯.৩০ থেকে দুপুর ১টা পর্যন্ত সেনাবাহিনীর কর্মসূচিতে যোগ দেবেন।

এই কনফারেন্সে ভারতের পূর্ব সীমান্ত এলাকায় সেনা প্রস্তুতি, সীমান্ত কৌশল এবং আগামী দিনের নিরাপত্তা পরিকল্পনা নিয়ে গুরুত্বপূর্ণ আলোচনা হবে। অপারেশন সিঁদুরের পর দেশের মধ্যে এটি সবচেয়ে বড় সভা যেখানে ভারতীয় সেনা ও কমান্ডাররা অংশগ্রহণ করবেন। ১৫ থেকে ১৭ সেপ্টেম্বর পর্যন্ত চলা এই কনফারেন্সে উপস্থিত থাকবেন প্রতিরক্ষামন্ত্রী রাজনাথ সিং (Defence Minister Rajnath Singh) , ভারতীয় সেনার চিফ অব ডিফেন্স স্টাফ (সিডিএস) অনিল চৌহান (Indian Army Chief of Defence Staff (CDS) Anil Chauhan) , জাতীয় নিরাপত্তা উপদেষ্টা অজিত দোভাল (National Security Advisor Ajit Doval) , তিন বাহিনীর প্রধান এবং সেনার শীর্ষ কর্তারাও। সোমবার অনুষ্ঠানের শেষে দুপুর ১টা ৪০ মিনিটে কলকাতা বিমানবন্দর থেকে প্রধানমন্ত্রী বিহারের উদ্দেশ্যে রওনা দেওয়ার কথা।

পুলিশ কমিশনার মনোজ ভার্মা জানিয়েছেন, প্রধানমন্ত্রী সফর ঘিরে সাধারণ মানুষের নিরাপত্তা ও সুবিধার জন্য যান চলাচল ও পার্কিংয়ে বিশেষ নিয়ন্ত্রণ কার্যকর করা হবে। শহরবাসীকে যান চলাচল সম্পর্কে সতর্ক থাকতে বলা হয়েছে।

দেখুন আরও খবর-